Poradca pre kombináciu liekov pri bolestiach krčnej chrbtice a úzkosti: Hľadám alternatívne liečebné metódy
Dobrý deň 
Mám dlhodobé bolesti krčnej chrbtice.Bolest hlavy,oči.Palenie chrbtice.Uzivam Dulseviu 30rano a večer Citalec 20.Ake lieky od bolesti môžem kombinovať s týmito liekmi?Mám ztych bolesti aj úzkosť.Natieram to krémom aj cvičím a nič mi nepomáha.Poradte mi čo mám ešte robiť.?Dakujem
Dobrý deň.
Ďakujeme za Vašu otázku.
Pri súčasnom podávaní liekov Citalec a a liekov zo skupiny nesteroidných protizápalových liečiv (ako sú ibuprofén, diklofenak, kyselina acetylsalicylová či naproxén), je prítomné zvýšené riziko gastrointestinálnych vredov a krvácania. Príležitostné užitie analgetika nie je vylúčené. V prípade uvedenej kombinácie sa však odporúča postupovať s opatrnosťou. Pacienti s anamnézou gastrointestinálnej toxicity, najmä starší ľudia, majú hlásiť akékoľvek nezvyčajné abdominálne príznaky (najmä gastrointestinálne krvácanie), obzvlášť v začiatočných štádiách liečby.
Voľnopredajné lieky s obsahom paracetamolu (Paralen, Panadol) interagujú s liekmi Citalec aj Dulsevia. Pri súčasnej kombinácii hrozí riziko vzájomného ovplyvnenia účinku a zvýšené riziko výskytu vedľajších účinkov. Kombináciu je taktiež potrebné zvážiť.
V prípade silnej bolesti je preto vhodné poradiť sa s ošetrujúcim lekárom, ktorý nastaví terapiu bolesti s ohľadom na užívané lieky.
Prajem pekný zvyšok dňa.
S pozdravom
Mgr. Barbora Bičanovská